19 Desember 2020 05:07
Min. Bheki Cele, dis maklik vir jou om te sê dat besighede en restaurante vir drie maande gesluit kan word. Jy kry elke maand 'n vet salaris en het geen oorlewingstryd nie. – Groenewald, Vredenburg
Die DA probeer goedkoop steun werf met hulle bohaai oor strandsluitings in plaas daarvan om kiesers terug te wen deur weg te doen met belaglike krag- en waterheffings. – Jaap, Stad
Dit raak al hoe duideliker dat die sluit van strande 'n politieke speelbal geword het en nie noodwendig 'n voorkomingsmaatreël nie. – Bekker Bekker
Ons wil rinkink, kuier en suip en kla oor voorkomingspogings, maar dan stort ons stormtrane as 'n geliefde Covid opdoen. – Ben Haiser
Chris Loch (18.12), jou empatie met Oscar Pistorius is misplaas. Lees die appèlhof-uitspraak en voorkom dat jy verdere sothede kwytraak. – Johan Wepener Durbanville
Chris Loch (18.12), dankie vir jou brief rakende Oscar Pistorius. Ek glo hy gaan sterker en meer vasberade uit die gevangenis stap. Hy gaan nog 'n groot rol speel in ons land. – Anna, Stellenbosch
Geluk aan die Cape Cobras wat in twee jaar nog geen wedstryd gewen het nie. Julle kan die "aanhouer wen"-beker verower. Dis seker waar WP-rugby ook oppad heen is. – Raynier, Danabaai